होमगार्ड के जवानों के आगे झुकना पड़ा बीएसएल प्रबंधन को, नौकरी दी जाएगी
> प्रबंधन दो लाख के मुआवजे पर अड़ा था, जवानों की जिद थी नौकरी तो देनी ही पड़ेगी
होमगार्डके जवान गोपी पासवान की मौत ने उनके साथियों को हिला कर रख दिया। मंगलवार सुबह सात बजे गोपी का शव बीजीएच के सामने रख कर प्रदर्शन किया गया। जवानों का कहना था कि बीएसएल प्रबंधन निष्ठुर हो गया है। गोपी का परिवार क्या भीख मांगेगा? चार बेटियों के हाथ पीले कौन करेगा? यह शव तब तक पड़ा रहेगा, जब तक प्रबंधन किसी सदस्य को नौकरी देने को राजी नहीं हो जाता। दिनभर प्रदर्शन और कई दौर की वार्ताओं के बाद अंतत: रात 10:30 बजे फैसला हुआ कि बीएसएल प्रबंधन गाेपी के पुत्र या उसकी प|ी को नौकरी दे देगा। इस आश्वासन के बाद रात में ही शव मोर्चरी में रखवा दिया गया है।
सर्किटहाउस में लंबी चली वार्ता
प्रदर्शनकारीजवानों की जिद पर डीसी ने निगम के कार्यपालक अधिकारी कृष्ण कुमार को मजिस्ट्रेट नियुक्त किया। इनके साथ एसडीओ मंजू रानी, डीएसपी अजय कुमार, नगर सेवा के जीएम राजबीर सिंह, जीएम पर्सनल बीके ठाकुर डीजीएम पर्सनल एसके सिंह के अलावा जिला कमांडेंट विनय झा और झारखंड रक्षा वाहिनी के प्रदेश अध्यक्ष शशी भूषण के साथ सर्किट हाउस में मीटिंग हुई। प्रशासन सहमत था कि मृतक के परिजन को नौकरी मिलना चाहिए। बीएसएल की ओर से कहा गया कि नौकरी नहीं दी जा सकती। दो लाख रुपए का मुआवजा ही दिया जाएगा। ज्यादा हुआ तो ठेका मजदूरी की नौकरी दी जाएगी। लंबी वार्ता के बावजूद फैसला नहीं हाे सका।
बीजीएच का गेट जाम करते आंदोलनकारी।
चार लोगों को मिल चुकी है नौकरी
होमगार्ड के नेता बासरोपन प्रसाद का कहना है कि हमारे सात साथियों ने जान गंवाई है। इनमें से चार के परिवार में से एक को बीएसएल प्रबंधन ने नौकरी दी है। इनमें रामदेव सिंह, अशोक तिवारी, गुड्डू हजाम और गौरख प्रसाद शामिल हैं। सिर्फ नौरंग गिरी, रीना सिंह धीरेन स्वर्णकार ही ऐसे हैं कि जिनके परिवार को नौकरी नहीं मिली। इनमें से धीरेन मामला हाई कोर्ट में विचाराधीन है।
रात10:30 बजे मिला लिखित आश्वासन
बीएसएलप्रबंधन ने देखा कि होमगार्ड के जवान किसी की सुनने को तैयार नहीं हैं। जिला प्रशासन भी उनके साथ हो गया है, तब मामले में यू टर्न लिया। बीएसएल के उप महाप्रबंधक सुरक्षा श्याम नारायण सिंह ने सादे कागज पर लिखित में आश्वासन दिया कि गोपी की प|ी उर्मिला देवी या उसके बेटे 19 वर्षीय अनूप कुमार को नौकरी दे दी जाएगी। इस तरह वार्ता खत्म हो गई। सूचना बीजीएच के सामने प्रदर्शन कर रहे जवानों को दी गई। इसके बाद प्रदर्शनकारी वहां से हट गए।
शव मोर्चरी में ही रहेगा
झारखंडगृह रक्षा वाहिनी के बांसरोपन प्रसाद ने कहा कि इस आश्वासन से अभी हम संतुष्ट नहीं हैं। बीएसएल प्रबंधन का भरोसा नहीं है। जब तक नौकरी का नियुक्ति पत्र हाथ में नहीं जाता, तब तक शव मोर्चरी में ही रहेगा। अभी नौकरी का आश्वासन लेने के बाद प्रदर्शन रोक दिया गया है। शव को मोर्चरी में भेज दिया गया है।
मामला बढ़ता देख एसडीओ मंजूरानी, डीएसपी अजय कुमार करीब साढ़े दस बजे प्रदर्शनकारियों के बीच पहुंचे। अधिकारियों ने होमगार्ड के जवानों को समझाया कि वे शव उठा लें और वार्ता करें। अधिकारियों को जवाब मिला कि नौकरी से नीचे बात नहीं होगी। बताया गया कि बीएसएल प्रबंधन की तरफ से कोई पूछने भी नहीं आया। इसलिए जवानों में आक्रोश है। कुछ ही देर बाद राजवीर सिंह पहुंचे। उन्होंने भी समझाने का प्रयास किया। इस बात पर फैसला हुआ कि होमगार्ड की ओर से पांच लोग आएं, नगर सेवा भवन में बात कर लेते हैं। दो घंटे तक दोनों पक्षों के बीच बात चलती रही, लेकिन कोई निर्णय नहीं हुआ। यह पूरा मामला डीसी राय महिमापत रे तक पहुंचा।
आंदोलनकारियों से चर्चा करते एसडीओ और डीएसपी।
बीएसएल अधिकारियों से चर्चा करते जिला प्रशासन के अधिकारी।
hin_Deva hin_Deva hin_Deva hne_Deva hin_Deva mag_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva